open-index/open-wikipedia-markdown huggingface dataset:
Piraeus

[thumb|Liggienge van de gemêente Piraeus in de Grieksche regio [Attika (periferie)|Attika
]]
**Piraeus** (Grieks: Πειραιάς *Pireas* [pirɛˈas]; Oudgrieks: Πειραιεύς *Peiraieús*) is een hoavnstad en gemêente in 't stedelik gebied van Athene ("Grôot-Athene"), in de regio Attika in Grieknland. 't Ligt acht kilometer te zuudwestn van 't stadscentrum van Athene, langst d' ôostkust van de Saronische Golve. 

By de volkstellienge van 2021 telde Piraeus 168.151 inweuners, woarmee da 't de vierde grotste gemêente van Grieknland is. T'hope met d' andere gemêentn van 't regionoal district Piraeus bedroeg 't antal 448.997.

't Is e belangryk industrieel centrum en de derde grotste hoavn an de Middellandsche Zêe. Piraeus hèt de grotste passagiershoavn van Europa. Der zyn overzetbôotn noa vele Grieksche eilandn en verbiendiengn noar andere internationale hoavns, lik Limasol, Haifa en Alexandrië.

Port of Piraeus.jpg|Hoavn van Piraeus
Attica 06-13 Piraeus 04 Trinity Church.jpg|Kerke van d' Heilige Drie-êenheid in Piraeus
Δημοτικό Θέατρο Πειραιά 2351.jpg|Gemêentelik theoater van Piraeus
Oman

thumb|Liggienge van Oman ip 't Arabisch Schiereiland<br />
thumb|Koarte van Oman
**Oman**, officieel 't **Sultanoat Oman** (Arabisch: سلطنة عُمان , *Salṭanat ʿUmān*), is e sultanoat in Zuudwest-Azië. 't Land ligt an de zuudôostkust van 't Arabisch Schiereiland. D' ippervlakte besloat 309.500 km² en der zyn 5.494.691 inweuners (2025). Den hoofdstad is Muscat.

Flag of Oman.svg |Vlagge
National emblem of Oman.svg|Embleem

Oman grenst an de Verênigde Arabische Emiroatn in 't nôordwestn, Saoedi-Arabië in 't westn en Jemen in 't zuudwestn. Tout 9 ogustus 1970 stound 't bekend lik **Muscat en Oman**. 't Land is lid van d' Arabische Liga en van de Soamnwerkiengsroad van d' Arabische Golfstoatn.

De kustlyne van Oman hèt e lengte van 1700 kilometer en lopt langst den Indischn Oceoan, d' Arabische Zêe, de Golve van Oman en via de strategisch belangryke Stroate van Hormuz noa de Perzische Golve. 
't Hadjargebergte is e bergkeetn in 't nôordoostn van Oman ip oungeveer 50 tout 100 kilometer van de Golve van Oman. Musandam is e schiereiland en exclave van Oman en ligt an de Stroate van Hormuz. 't Gebied is gescheid van de reste van 't land deur de Verênigde Arabische Emiroatn.

De grotste steedn van Oman zyn:
* Muscat, 85.000 inweuners 
* Suhar, 91.000
* Rustaq, 66.000
* Nizwa, 63.000
* Sur, 60.000 
* Salalah, 156.530 
De bevolkienge bestoat hoofdzoakelik uut Arabiern die in stammn g'organiseerd zyn. De mêerderheid in Oman makt dêel uut van de Bani Hinawi-stamme (kustbeweuners) en de Bani Ghafiri-stamme (bedoeïenn). Oungeveer 30 percent van de bevolkienge is gastarbeider. Ze kommn surtout uut Pakistan, Indië, Bangladesh, de Filipynn en Sri Lanka. Den Islam is de stoatsgodsdienst,  95 % van de bevolkienge is moslim.  

Oman is een absolute monarchie. De sultan voardigt al de wettn uut. 't Land hè gin groundwet, moa wel e boasiswet. Haitham bin Tariq Al Said  is de sultan van Oman sedert 11 januoari 2020. 

Fort Mutrah in Muscat, Oman.jpg|Fort Mutrah in Muscat 
Nizwa Fort and Minaret of Friday Mosque.JPG|Minarette van de vrydagmoskee in Nizwa
Sur, Oman (37122856555).jpg|Zicht ip Sur
Stroate van Hormuz

thumb|Koarte van de Stroate van Hormuz
De **Stroate van Hormuz** (Perzisch:تنگه هرمز , Arabisch: مضيق هرمز) is e smalle moa strategisch styf belangryke zêestroate tusschn de Perzische Golve in 't westn en de Golve van Oman in 't ôostn. Te nôordn dervan ligt Iran en te zuudn liggn de Verênigde Arabische Emiroatn en Musandam, een exclave van Oman.

De stroate is ip 't smalste punt oungeveer 54 kilometer brêed en is diepe genoeg vo de grotste olietankers. 't Is êen van de belangrykste scheepvoartroutes ter weireld, omda bykan e vuufde van al d' over zêe vervoerde olie derdeure passeert. Deur de strategische liggienge is 't gebied regelmoatig ounderwerp van polletieke spanniengn, surtout tusschn Iran en westersche landn. 
thumb|left|Detailkoarte
Verênigde Arabische Emiroatn

thumb||Liggienge van de Verênigde Arabische Emiroatn<br />
thumb|Detailkoarte
De **Verênigde Arabische Emiroatn** (VAE; Arabisch: الإمارات العربيّة المتّحدة, *Al-Imārāt al-ʿArabiyyah al-Muttaḥidah*), ook simpelweg bekend lik d' **Emiroatn**, is e land in West-Azië, geleegn in 't Middn-Ôostn an den ôostkant van 't Arabisch Schiereiland.

Flag of the United Arab Emirates.svg|Vlagge
Emblem of the United Arab Emirates.svg|Embleem

't Is e federoale semi-constitutionele monarchie die bestoat uut zeevn emiroatn: Abu Dhabi, Ajman, Dubai, Fujairah, Ras al Khaimah, Sharjah en Umm al-Qaywayn. De VAE grenst in 't ôostn en nôordôostn an Oman, in 't nôordn an de Perzische Golve en in 't zuudwestn an Saoedi-Arabië. Den hoofdstad is Abu Dhabi en de grotste en mêest bevolkte stad is Dubai. In 2024 telde de VAE noa schattienge e goeie 11 miljoen  inweuners. D' officiële toale is Arabisch en den islam is de stoatsreligie. 't Land makt  dêel uut van d' Arabische Liga en de Soamnwerkingsroad van d' Arabische Golfstoatn.

't Land is e belangryke producent van eirdolie. Sedert 1967 is 't lid van d' Organisoasje van olie-exporteernde landn (OPEC). Binn den OPEC stoan de Verênigde Arabische Emiroatn in de top vuve van grotste olieproduceernde landn.

13-08-06-abu-dhabi-by-RalfR-088.jpg|Center van Abu Dhabi
Dubai Skyline mit Burj Khalifa (18241030269).jpg|Zicht ip Dubai
View from Jebel Jais - panoramio.jpg|Boane noa den top van Jebel Jais in 't emiroat Ras al-Khaimah
Emma en de regenboogvlinder

**Emma en de regenboogvlinder** is e Belgische fantasyfilm uut 2016. De film wierd geregisseerd deur Tilde Vandenbroucke. D'ôorsprounkelikke toale van de film is Nederlands.

## Achterground
De film is in kleur en is emakt in e beeldverhoudienge van 16:9. *Emma en de regenboogvlinder* is vo den êeste kêe uutgekomn in België ip 11 moarte 2016. 

## Externe koppeliengn
* 
* Emma en de regenboogvlinder ip Kinobox
* Emma en de regenboogvlinder ip Letterboxd
* Emma en de regenboogvlinder ip The Movie Database (TMDB)
Sevastopol

thumb|Hoavn van Sevastopol
[thumb|Liggienge van Sevastopol ip de [Krim
]]
**Sevastopol** (Oekraïens en Russisch: Севастополь *Sevastopolʹ*) is de grotste stad ip de Krim en e belangrykn hoavn an de Zwarte Zêe. De stad hèt e goeie 379.000 inweuners. 't Grotste dêel van de bevolkienge (71,6 %) is etnisch Russisch.

Flag of Sevastopol.svg|Vlagge
COA of Sevastopol.svg|Woapnschild

By 't uutêenvalln van de Sovjet-Unie in 1991 kwam Sevastopol (lik de reste van de Krim) ounderdêel van de ton nieuwgevormde stoat Oekraïne, achter dan ze sedert 1954 ounderdêel gewist woarn van de Sovjetdêelrepubliek Oekraïensche SSR. Rusland pachtte wel e marineboasis in Sevastopol, woar da 't hoofdkwartier van de Russische Zwarte Zêevlote was gevestigd. In 2014 zyn de Krim en Sevastopol g'annexeerd deur de Russische Federoasje. D' internationoale gemêenschap en Oekraïne erkenn die annexoasje nie en anzien hêel 't gebied lik dêel van Oekraïne.

Sevastopol wordt bestierd lik e federoale stad van de Russische Federoasje en stoat administratief los van de Republiek van de Krim. Volgns de Russische administratieve indêlienge zyn z' alletwêe ounderdêel van 't Zuydelik Federoal District. Ook ounder Oekraïens bestier had de stad een aparte stoatus. 

UZ ChS7 Inkerman - Sewastopol.jpg|Boaie in Sevastopol
Sevastopol Crimea-5243.jpg|Promenade in Sevastopol
1356 Памятник затопленным кораблям.jpg|Monument vo de gezounkn scheepn
Arabische Zêe

thumb|Liggienge van d' Arabische Zêe tusschn 't Arabisch Schiereiland en Indië 
D' **Arabische Zêe** (Arabisch: بحر العرب, *Bahr al-'Arab*) is e zêe van  
den Indischn Oceoan die tusschn 't Arabisch Schiereiland en Indië ligt.

De zêe is ca 2.400 kilometer brêed en de maximumdiepte is 5.395 m. D' Arabische Zêe hèt twêe belangryke takkn: de Golve van Aden in 't zuudwestn, die via de zêestroate van Bab-el-Mandeb in verbiendienge stoat met de Rôo Zêe; en de Golve van Oman in 't nôordwestn, die ansluut ip de Perzische Golve. De Golve van Khambhat is een inham van d' Arabische Zêe an de westkust van Indië. 

Landn die an de kust van d' Arabische Zêe liggn zyn Indië, Iran, Oman, Pakistan, Jemen en de Verênigde Arabische Emiroatn. Steedn an de kust zyn ounder andere Mumbai in Indië en Karachi in Pakistan.
Golve van Oman

[thumb|Liggienge tusschn [Iran en 't Arabisch Schiereiland]]
De **Golve van Oman** is e golve in den Indischn Oceoan die d' Arabische Zêe verbiendt met de Stroate van Hormuz, die ton deurelopt noa de Perzische Golve. 't Grenst in 't nôordn an Iran en Pakistan, in 't zuudn an Oman en in 't westn an de Verênigde Arabische Emiroatn.

De Golve is styf belangryk vo de weireldeconomie. De westelike kant van de golve sluut an ip de Stroate van Hormuz, e strategische route woarlangst dat een derde van vloeiboar goaze in de weireld en 20% olie getransporteerd wordn van producentn uut 't Middn-Ôostn.
thumb|left|Golve van Oman
Golve van Aden

thumb|Liggienge van de Golve van Aden<br/>
De **Golve van Aden** (Arabisch: خليج عدن) is e golve van den Indischn Oceoan tusschn Jemen in 't nôordn, d' Arabische Zêe in 't ôostn en d' Afrikoansche landn Djibouti in 't westn en Somalië in 't zuudn. In 't nôordwestn is 't via de zêestroate Bab el-Mandeb verboundn met de Rôo Zêe.

Ze makt dêel uut van de belangryke scheepvoartroute deur 't Suezkanoal tusschn de Middellandsche Zêe en d' Arabische Zêe in den Indischn Oceoan, woar da joarliks 21.000 scheepn de golve oversteekn. De route wordt vele gebruukt vo de leverienge van olie uut de Perzische Golve. 

De milieuvervulienge doar is relatief lêge. De Golve van Aden is rykelik vorzien van vis, schildpaddn en kriftn en der zyn vele koroalriffn.
Koeweit

thumb|Liggienge van Koeweit<br />
thumb|Koarte van Koeweit
**Koeweit**, officieel de **Stoat Koeweit** (Arabisch: دولة الكويت, *Dawlat al-Kuwayt*) is een emiroat in Zuudwest-Azië. 't Ligt ip 't Arabisch Schiereiland an de kust van de Perzische Golve. D' ippervlakte besloat 17.818 km² en de bevolkienge wordt geschat ip 4.985.716 inweuners (2025). Den hoofdstad is de gelyknoamige stad.

Flag of Kuwait.svg|Vlagge
Emblem of Kuwait.svg|Embleem

Koeweit grenst an Irak in 't nôordn en an Saoedi-Arabië in 't zuudn. Met e kustlyne van ca 500 km dêelt Koeweit ook e zêegrenze met Iran. An de nôordkust van de Perzische Golve liggn 10 eilandn woarvan Bubiyan 't grotste is. 't Is verboundn met de reste van 't land deur e 2.380 meter lange brugge. De belangrykste steedn zyn Koeweit-stad en Hawalli.

D' officiële toale is Arabisch. Arabiern moakn circa 57% uut van de bevolkienge. Vele gastarbeiders kommn van Pakistan, Indië, Bangladesh, Nepal en de Filipynn. Mêer of 85% van d' inweuners van Koeweit is moslim, circa 10% is christn. 

Koeweit is e monarchie (emiroat). 't Stoatshoofd is den emir die de premier benoemt. Meshaal Al-Ahmad Al-Jaber Al-Sabah is sedert 16 december 2023 den emir van Koeweit. 't Land is lid van de Verênigde Noaties, OPEC, d' Arabische Liga en d' Organisoasje vor Islamitische Soamnwerkienge.

LiberationTower.jpg|Zicht ip Koeweit-stad met de Liberation Tower
Arayaa and kbt towers from kuwait by irvin calicut.jpg|Arraya Tower
Kuwait City Grand Mosque Exterior South Facade 5.jpg|Grôte Moskee van Koeweit
Arabisch Schiereiland

thumb|Liggienge van 't Arabisch Schiereiland in de weireld
thumb|Satellietfotto van 't Arabisch Schiereiland
't **Arabisch Schiereiland** of kortweg **Arabië** (Arabisch: شبه الجزيرة العربية *shibh al-jazīrah al-ʻarabīyah* of جزيرة العرب *jazīrat al-ʻArab*; *eiland van d' Arabiern*) is e schiereiland in West-Azië, ten ôostn van Afrika. Met een ippervlakte van 3.237.500 km² is ze 't grotste schiereiland van de weireld, qua omvang te vergelykn met Indië. Ip 't Arabisch Schiereiland liggn neegn landn: Bahrein, Koeweit, Oman, Qatar, Saoedi-Arabië, de Verênigde Arabische Emiroatn en Jemen, moar ook de zudelike dêeln van Irak en Jordanië.

Geografisch gezien wordt 't Arabisch Schiereiland begrensd deur Mesopotamië en de Levant in 't nôordn en nôordwesten en omgeevn deur den Indischn Oceoan: de Perzische Golve, de Stroate van Hormuz en de Golve van Oman in 't ôostn en nôordôostn, d' Arabische Zêe in 't zuudôostn, de Golve van Aden in 't zuudn, de Bab el-Mandeb (Stroate van Mandeb) in 't zuudwestn en de Rôo Zêe in 't westn. 't Grotste dêel van 't schiereiland wordt bedekt deur d' Arabische woestyne, een uutbreidienge van de Sahara.

De regio speelt e belangryke geopolletieke rolle in 't Middn-Ôostn en d' Arabische weireld deur zyn grote vôorroadn olie en goaze.

Ad Dahna desert - A journey.jpg|Karavanne in d' Ad Dahna-woestyne (Saoedi-Arabië) 
Riyadh Skyline.jpg|Zicht ip Riyad, Saoedi-Arabië
Ras al jinz flickr01.jpg |Ras al-Jinz in Oman, 't mêest ôostelik punt van 't Arabisch Schiereiland